На валутния пазар не са изненада заявките за купуване на 5-7 млн долара месечно, за да се плати петрола за Юкос, като петролът се плаща винаги в чужбина - и то не единствено при подобни сделки. Фирма "Феста", на сметка на която идват двама милиона на Чорни чрез Димитър Димитров е свързана с покупките на петрол, а финансовото обслужване на петролните плащания /от "Нефтохим" към "Юкос" - бел. Л. М./минава през гражданина Митко Събев, което живее и регистрира фирмата си във Варна. Събев е обявен за протеже на Красимир Премянов. Заедно с "Юкос петролеум", за която се говори, че се финансира от Огнян Дойнов във Виена, в УС на банката влиза и фирма "Феста" ООД на Митко Събев. Тя се оказава свързващото звено между кръга "Орион", МОБ и "Юкос". "Феста" е донор на БСП и пощенска кутия за милионите на Майкъл Чорни според запознати. Когато тази информация се появява в медиите никой не я опровергава.